**Notă informativă**

**la proiectul Hotărârii Guvernului cu privire la modificarea Hotărârii Guvernului nr.93/2013 pentru aprobarea Regulamentului privind restituirea taxei pe valoarea adăugată**

|  |
| --- |
| **1. Denumirea autorului și, după caz, a participanților la elaborarea proiectului** |
| Prezentul proiect de Hotărâre a Guvernului este elaborat de către Ministerul Finanțelor. |
| **2. Condițiile ce au impus elaborarea proiectului de act normativ și finalitățile urmărite** |
| Necesitatea completării Hotărârii Guvernului nr.93/2013 este condiționată de dificultatea cu care se confruntă exportatorii de servicii, în special din domeniul IT, la confirmarea dreptului la restituirea TVA pentru serviciile prestate.  Prin urmare, potrivit redacției actuale a Regulamentului privind restituirea taxei pe valoarea adăugată (pct.32, 34 și 341), pentru confirmarea dreptului la restituirea TVA urmează a fi prezentate documentele de plată ce confirmă achitarea de către nerezident.  Or, în condițiile specifice activității de prestare a serviciilor prin intermediul mijloacelor electronice la export, presupunând lipsa contactelor directe între prestator-rezident și beneficiar-nerezident, nu este prevăzută prezentarea de către beneficiar a documentelor de plată.  În acest sens, în vederea asigurării posibilității confirmării dreptului la restituirea TVA în cazul serviciilor la export, se propune completarea Regulamentului privind restituirea taxei pe valoarea adăugată cu extrasul de cont, în calitate de document confirmativ. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul nu are drept scop continuarea procesului de armonizare a legislației naționale cu legislația Uniunii Europene. |
| **4. Principalele prevederi ale proiectului și evidențierea elementelor noi** |
| Prezentul proiect al Hotărârii Guvernului are drept scop îmbunătățirea actualei redacții a Regulamentului privind restituirea taxei pe valoarea adăugată, aprobat prin Hotărârea Guvernului nr.93/2013.  Regulamentul menționat a fost elaborat și aprobat întru executarea prevederilor art.101, art.1011, art.1013 și art.1014 din Codul fiscal nr.1163/1997.  Reieșind din prevederile pct.28 și 29 din Regulamentul privind organizarea contabilității în băncile din Republica Moldova, aprobat de Banca Națională a Moldovei prin Hotărârea nr.268/2002, extrasul de cont poate servi drept document ce ar confirma recepționarea plăților în contul prestatorului.  Astfel, necesitatea completării Hotărârii Guvernului nr.93/2013 este condiționată de dificultatea cu care se confruntă exportatorii de servicii, în special din domeniul IT, la confirmarea dreptului la restituirea TVA pentru serviciile prestate.  Prin urmare, potrivit redacției actuale al Regulamentului privind restituirea taxei pe valoarea adăugată (pct.32, 34 și 341), pentru confirmarea dreptului la restituirea TVA urmează de prezentat documentele de plată ce confirmă achitarea de către nerezident.  Or, în condițiile specifice activității de prestare a serviciilor prin intermediul mijloacelor electronice la export, presupunând lipsa contactelor directe între prestator-rezident și beneficiar-nerezident, nu este prevăzută prezentarea de către beneficiar a documentelor de plată. |
| **5. Fundamentarea economico-financiară** |
| Proiectul nu va necesita cheltuieli financiare și alocarea mijloacelor financiare suplimentare. |
| **6. Modul de încorporare a actului în cadrul normativ în vigoare** |
| Prezentul proiect este elaborat în conformitate cu legislația în vigoare. |
| **7. Avizarea şi consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, anunțul privind inițierea procesului de elaborare a proiectului este plasat pe pagina oficială a Ministerului Finanțelor, la compartimentul Transparența decizională/Consultări publice și va asigura avizarea acestuia de către instituțiile interesate. În conformitate cu prevederile Regulamentului Guvernului, aprobat prin Hotărârea Guvernului nr.610/2018, prezentul proiect urmează a fi avizat cu Ministerul Justiției, Ministerul Economiei, Centrul Național Anticorupție, etc. |
| **8. Constatările expertizei anticorupție** |
| Informația privind rezultatele expertizei anticorupție urmează a fi inclusă în sinteza obiecțiilor și propunerilor/recomandărilor la proiectul hotărârii de Guvern. |
| **9. Constatările expertizei juridice** |
| Informația privind rezultatele expertizei juridice urmează a fi inclusă în sinteza obiecțiilor și propunerilor/recomandărilor la proiectul hotărârii de Guvern. |

|  |  |  |
| --- | --- | --- |
| **MINISTRU** | *(semnat electronic)* | **Dumitru BUDIANSCHI** |